

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 08.08.2025. |  | Nr. AMD-25-420-rs |

|  |
| --- |
| Par satiksmi Biķernieku ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, ņemot vērā sabiedrības ar ierobežotu atbildību “Vianova” 05.08.2025. iesniegumu par “Biķernieku ielas posma no Ulbrokas ielas līdz Juglas ielas rotācijas aplim seguma atjaunošanu” seguma atjaunošanas darbu veikšanu:

1. Noteikt, ka no 07.08.2025. līdz 29.08.2025. no plkst. 10.00 līdz plkst. 16.00 un no plkst. 20.00 līdz plkst. 7.00 tiks ierobežota transportlīdzekļu satiksme Biķernieku ielā, posmā no Ulbrokas ielas līdz Juglas ielas rotācijas aplim, saskaņā ar satiksmes organizācijas shēmām (pielikumā).

2. Par darbu veikšanu atbild sabiedrības ar ierobežotu atbildību “Vianova” projektu vadītājs Jānis Strazdiņš (tālrunis 28345485, e-pasts: janis@vianova.lv).

3. Sabiedrībai ar ierobežotu atbildību “Vianova” no 07.08.2025. līdz 29.08.2025. Biķernieku ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. nodrošināt iedzīvotāju un uzņēmumu (kuri atrodas minētajā ielas posmā) transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. seguma atjaunošanas darbu izpildi;

3.5. sabiedriskā transporta satiksmi, pagaidu pieturvietu izveidi un slēgtajās pieturvietās informācijas izvietošanu par pieturvietu slēgšanu, kā arī norādi par tuvāko pieturvietu atrašanās vietām un pagaidu pieturvietās izvietot pagaidu sabiedriskā transporta kustības sarakstus.

4. Noteikt, ka transportlīdzekļu satiksmi Biķernieku ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Biķernieku ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | I.Urtāne |

|  |
| --- |
| Švarcbergs 67012709 |